HERÄTYKSEN LÄPIMURTO Hermes Falcao Jr.
TUOMME EVANKELIUMIN KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
Rukouksen tärkeys
Vanhurskaan rukous voi paljon.
Niin sanoo Raamattu.
Hei! Olen Hermes Falcao Jr.
Tämänpäiväinen aihe on hyvin tärkeä Kristus-ruumiille.
Uskon, että jokainen kristitty -
kokee vaikutuksia, -
kun he soveltavat tätä aihetta elämässään.
Puhun rukouksesta.
Olen tavannut monia pastoreita, -
jotka johtavat suuriakin seurakuntia.
Heistä valtaosa kertoo, -
että jos heillä on konferenssi, sali on täynnä ihmisiä.
Jos heillä on herätyskokous, seminaari -
tai mikä tahansa tapahtuma, seurakuntasali on täynnä.
Mutta jos kyse on rukouskokouksesta -
se vetää vähiten väkeä.
Jos tuhannen jäsenen seurakunnassa järjestetään rukouskokous, -
sinne tulee 5 tai 10 ihmistä.
Miksi? Miksi jotkut kristityt kokevat rukoilemisen vaikeaksi?
Voimme vedota moneen syyhyn.
Ajan puute, -
väärä tärkeysjärjestys.
Ilmestyksen puute rukouksessa.
Häiriötekijät, -
liha, synti, epäusko.
Lista on pitkä.
Uskon, että Jumala tahtoo palauttaa rukouksen ja paaston -
seurakuntaan tässä hetkessä, sillä ei ole mitään muuta lääkettä.
Ei ole mitään muuta, -
mikä antaa sellaisen voiman, -
eikä vain voimaa, vaan todellisen Jumala suhteen, paitsi rukous.
Rukous on kommunikointia, keskustelua Jumalan kanssa.
Kyse on suhteesta Hänen kanssaan.
Hän puhuu meille, me Hänelle sydämestä.
Se ei ole rituaali eikä perinne.
Se ei ole jonkin opitun matkimista.
Se on suhde. Aivan kuin nyt puhun sinulle.
Kuulet ääneni olohuoneessasi, -
hotellihuoneessasi, missä sitten oletkin.
Kommunikoin sinulle jotain.
Voit kommunikoida minulle internetin kautta tai muulla tavalla.
Rukous on samanlaista.
Jumala haluaa kommunikoida kansansa kanssa.
Rukouksella on tärkeä rooli kautta Raamatun. Aina kun oli hätä, -
ihmiset kutsuttiin koolle rukoilemaan ja paastoamaan.
Uusi testamentti kertoo, miten Pietari pidätettiin -
ja Jaakob mestattiin.
Apostolien teot kertoo, että seurakunta rukoili lakkaamatta Pietarin puolesta.
Herra lähettikin enkelin vapauttamaan Pietarin vankilasta, -
sillä seurakunta rukoili.
Paholainen ei halua sinun tuntevan rukouksen voimaa.
Jos vain menet seurakuntaan, se ei pelästy, mutta jos alat rukoilla, -
paastota ja huutaa Jumalaa, paholainen vapisee, sillä se tietää, -
että se on väkevää. Siksi se haluaa petkuttaa seurakuntaa: -
"Ei rukous mitään auta. Rukoileminen on hyödytöntä.
Tuhlaat vain aikaasi, energiaasi ja sanojasi.
Ei kannata mennä rukouskokoukseen."
Se yrittää saada sinut luopumaan rukouksesta.
Voit tehdä mitä vain, kunhan rukous ei ole elämässäsi tärkeää.
Se tietää, että rukous saa taivaan toimimaan.
Hengen maailmassa jokin muuttuu.
Jumala herättää seurakuntaa tänä päivänä rukoilemaan -
ja pyytämään Häneltä Hengen toimintaa kaikkialla maailmassa.
Uskon niin paikallisesti ja laajemminkin.
Kristus-ruumiin pitää rukoilla niin kuin ei ikinä aiemmin.
Ajassa, joka on tulossa ja jota elämme, on kaaosta ja hämmennystä.
Kristus-ruumille on vain yksi vastaus: palata polvilleen.
Polvistua ja nöyrtyä Jumalan valtaistuimen edessä.
Raamattu sanoo, että jos nöyrtyy Herran edessä, Hän korottaa.
Ei ole muuta tapaa seurakunnalle.
Tutkin hiljattain Jeesuksen elämää.
Tahdon kertoa teille joitain asioita Hänen rukouselämästään.
Aloin tutkia raamatunkohtia, -
joissa Jeesus vetäytyi rukoilemaan yksinäisyyteen.
Kun luin ja tutkiskelin, kohdat tekivät minuun suuren vaikutuksen.
Hänen rukouselämänsä oli voimallinen.
On tosi hämmästyttävää nähdä, -
miten paljon aikaa Hän käytti rukoukseen.
Ja miten se oli Hänelle usein toistuva tapa. Hän ei rukoillut vain joskus.
Ajattelin asiaa. Jeesus oli lihaksi tullut Jumala, -
Jumalan Poika, täydellinen. Hänessä ei ollut vikaa.
Ei syntiä. Ei mitään väärää.
Hän oli sataprosenttisesti Jumala ja sataprosenttisesti ihminen.
Jeesuksenkin piti rukoilla -
ja viettää aikaa Jumalan kanssa päivittäin.
Hänen piti kommunikoida -
ja saada tietoa ja ilmestystä Isä Jumalalta ja Pyhältä Hengeltä.
Miten paljon enemmän sitten meidän pitäisi olla rukouksessa?
Näytän teille joitain raamatunkohtia pohdittavaksi.
Matt. 14:23: -
"Ja laskettuaan kansan hän nousi vuorelle yksinäisyyteen, rukoilemaan.
Ja kun ilta tuli, oli hän siellä yksinänsä."
Hän siis palveli kansaa. Hän paransi sairaita, -
puhdisti pitalisia, herätti kuolleita -
ja sai sokeat näkemään, kuurot kuulemaan ja rammat kävelemään.
Demonit lähtivät ihmisistä kirkuen. Näkyi voimatekoja.
Ihmeitä, merkkejä ja tunnustekoja.
Mutta sitten Raamattu kertoo, että Hän lähetti kansan pois -
ja nousi vuorelle yksinäisyyteen rukoilemaan. Hän oli siellä yksin.
Jeesus siis erotti aikaa, jolloin Hän ei palvellut eikä puhunut julkisesti.
Ei saarnannut, parantanut eikä tehnyt muutakaan.
Hän oli kahdestaan Isän kanssa.
Uskon koko sydämestäni, -
että Jeesuksen julkinen palvelutyö virtasi -
Hänen henkilökohtaisesta uskonelämästään.
Mitä ikinä kylvät yksityiselämässäsi, sitä niität julkisessa elämässäsi.
Mitä ikinä kylvät salatussa rukouselämässä.
Mitä ikinä kylvät siellä, missä kukaan ei näe sinua, -
Jumala palkitsee sinut julkisesti.
Kaikki näkevät Herran siunauksen elämäsi yllä.
Aivan kuin Jeesuksen nähtiin vaeltavan voimassa ja kirkkaudessa.
Näytän toisen raamatunkohdan Jeesuksesta rukoilemassa.
Luuk. 6:12.
"Niin tapahtui niinä päivinä, että hän lähti vuorelle rukoilemaan; -
ja hän oli siellä kaiken yötä rukoillen Jumalaa."
Kerrotaan, että Jeesus meni jälleen vuorelle, -
sillä se oli syrjässä.
Siellä kukaan ei vaivannut eikä häirinnyt Häntä.
Raamattu sanoo, että Hän vietti siellä koko yön rukoillen.
Hän siis valvoi koko yön rukoillen yksinään Isä Jumalan kanssa.
Eikö olekin ihmeellistä? Jeesuksella oli suurenmoinen rukouselämä.
Seuraava kohta. Mark. 1:35.
Mark. 1:35: -
"Ja varhain aamulla, kun vielä oli pimeä, hän nousi, -
lähti ulos ja meni autioon paikkaan; ja siellä hän rukoili."
Sanotaan siis, että Jeesus nousi varhain.
Ennen auringon nousua.
Hän lähti ulos ja meni paikkaan, jossa Hän sai olla yksin.
Siellä Hän rukoili.
Luuk. 5:16. Seuraava kohta.
NASB-käännös: "Jeesus itse usein..."
Katso tätä. Usein. Ei silloin tällöin.
Ei silloin, kun oli vaikeaa. Ei silloin, kun Häntä ahdistettiin -
tai kun Hän kohtasi vastustusta. Ei.
Hän vetäytyi usein erämaahan ja rukoili.
Hän vetäytyi usein erämaahan rukoilemaan.
Se tarkoittaa, että Jeesus otti tavaksi -
rukoilla yksin ja etsiä Isää.
Niin, ystäväni, jos täydellisen ja pyhän Jeesuksen, -
lihaksi tulleen Jumalan, piti tehdä rukouksesta tapa, -
kuinka paljon enemmän meidän pitäisi rukoilla?
Meidän pitää palata rukoukseen.
Käymme nyt tauolla. Sen jälkeen jatkan opetusta ja rukoilen puolestasi.
Jatkan opetusta rukouksesta.
On tärkeää saada yhteys rukouksen salaiseen paikkaan, -
sillä siitä virtaa kaikki muu.
Siitä virtaavat ihmeet, merkit, tunnusteot, pelastumiset.
Väkijoukot tulevat Kristuksen luo.
Jumalan voima ravistelee alueita.
Kaikki virtaa rukouksen paikasta -
ja läheisyydestä Pyhän Hengen kanssa.
Jos opimme sen salaisuuden, olemme vaeltava Herran siunauksessa.
Jumalan mielisuosiossa.
Aivan kuin Jeesus. Hän oppi salaisuuden.
Hän tiesi, että Hänen piti viettää aikaa yhteydessä Isän kanssa. Hän sanoi: -
"Poika tekee vain sen, minkä Hän näkee Isänsä tekevän."
Hän oli siis täysin riippuvainen Jumalan Hengestä -
ja taivaasta.
Hän teki maan päällä sen, mitä Hän näki taivaan tekevän.
Sillä Hän oli jatkuvassa yhteydessä Pyhän Hengen kanssa.
Uskon Jumalan kutsuvan seurakuntaa tässä hetkessä rukoilemaan -
yksin ja yhteisönä.
Yhteisessä rukouksessa on jotain, joka saa helvetin vapisemaan.
Tarkoitan sitä todella.
Paholainen pelkää, että seurakunta alkaa rukoilla yhdessä.
Tarkoitan Pyhän Hengen innoittamaa rukousta, en mitään matkimista.
Tai tyhjää hokemista.
Tarkoitan rukousta, joka tulee Pyhästä Hengestä.
Pyhä Henki innoittaa rukouksia palaamaan taivaaseen.
Se on ympyrä. Hän innoittaa taivaasta maan päälle.
Rukoilemme maan päällä, ja vastaus tulee alas.
Kerron nyt jotain.
Meidän Kristus-ruumiin jäseninä pitäisi rukoilla yksityisesti.
On siunauksia, joita saa vain yksinäisyydessä Jumalan kanssa.
Mutta jotkin siunaukset saa vain, kun rukoilemme yhteisönä yksimielisesti.
Muista helluntaipäivä. Mitä silloin tapahtui? Ap. t. 2.
He olivat kaikki yhdessä koolla.
He etsivät Isää. He etsivät Hengen lupausta, -
josta Jeesus oli puhunut.
Vastauksena Jumala lähetti väkevän tuulispään humauksena -
ja tulisia kieliä, jotka täyttivät koko talon.
Ja he kaikki täyttyivät Pyhällä Hengellä.
Miksi? Koska he olivat yhdessä.
Herra olisi voinut tehdä sen silloinkin, kun he olivat yksinään -
kukin omassa rukouspaikassaan.
Mutta Herra päätti vuodattaa Pyhän Hengen helluntaipäivänä, -
kun he olivat kaikki yhdessä koolla.
Yhteisessä rukouksessa on jotain, mitä meidän tulee koskettaa.
Meidän tulisi kokoontua rukoilemaan.
Puhun ihmisistä, jotka rakastavat rukoilemista. Rakastavat Jumalaa.
Pitää viettää aikaa sellaisten ihmisten seurassa, jotka rakastavat Herraa.
Tarkoittaako se sitä, ettei saa jutella kenenkään muun kanssa? Ei.
Voi olla ystävällinen kaikille.
Voi olla rakastava kaikille.
Mutta tulee valita hyvin viisaasti, ketkä ovat lähimpiä ystäviäsi.
Jos olet vain sellaisten seurassa, jotka vetävät sinua alaspäin ja painostavat -
lihallisuuteen ja epäuskoon, et kanna hedelmää.
Jos hakeudut sellaisten seuraan, jotka rakastavat Herraa, -
innoittavat ja rakentavat uskoasi, -
rakastavat rukoilla ja viettää aikaa Jumalan kanssa -
sekä rohkaisevat ja tukevat sinua, hengellinen vaelluksesi muuttuu.
Alapa arvioida sitä.
Seura tekee kaltaisekseen.
Uskoakseni nyt on aika seurakunnan palata yhteiseen rukoukseen -
sekä rukoukseen henkilökohtaisesti.
Kun löydämme tämän paikan, -
löydämme voiman ja läpimurron paikan.
Moniko tarvitsee läpimurtoa talousasioissa, -
avioliitossa, perheessä, terveydessä?
Minkä kanssa sitten kamppailetkin.
Hengellisessä elämässä, palvelutyössä, liiketoimissa.
Löydät sen rukouksen paikasta.
Paikasta, jossa olet riippuvainen Pyhästä Hengestä.
Henkilökohtaista rukouselämää ei kukaan voi hoitaa toisen puolesta.
Jokaisen täytyy tehdä se itse.
En voi tehdä sitä puolestasi.
Mutta voin auttaa ja rukoilla, että Herra herättää sydämesi rukoilemaan.
Jeesus sanoi hyvin tarkkaan, että mitä sidomme tai päästämme maan päällä,
se on oleva sidottu tai päästetty taivaassa.
Meillä on siis valta.
Raamattu sanoo, että Hän asetti meidät taivaallisiin Kristuksessa -
ylemmäs valtoja ja voimia.
Meidät on siis asetettu vallan paikkaan -
ja voimme julistaa asioita maan päällä Jumalan tahdon mukaisesti.
Jos anoo Hänen tahtonsa mukaan, Hän kuulee, sanoo Raamattu.
Jumalassa on paikka, johon saamme kosketuksen.
Suhteen, johdatuksen, huolenpidon, kirkkauden ja voiman paikka.
Ilon paikka. Hänen läsnäolossaan on ilon täyteys.
Rukouksen kautta saamme yhteyden Pyhän Hengen läsnäoloon.
Siitä syntyy hedelmä. Ilon hedelmä.
Rauhan ja voiman hedelmä elämässäsi.
Alamme kokea sitä.
On myös asioita, jotka estävät rukoilemista.
Kysyin hiljattain eräässä kotona kokoontuvassa ryhmässä -
täällä Virginiassa, mikä estää ihmisiä rukoilemasta. Mikä on suurin este?
Jotkut sanoivat: "Ajan puute."
Jotkut sanoivat: "Asioiden väärä tärkeysjärjestys."
Ja myös häiriötekijät ja epäusko.
Tämä kaikki on rukouksen tiellä.
Jotta esteet voi voittaa, täytyy ensin ymmärtää rukouksen tarpeellisuus.
Sinun tarvitsee rukoilla.
Jeesuksen piti rukoilla. Niin sinunkin.
Sinun pitää rukoilla. Pitää myös käsittää, ettei liha tykkää rukoilla.
Se pitää voittaa.
Pitää pyytää: "Pyhä Henki, auta minua rukoilemaan.
Pyhä Henki, anna minulle kaipuu Jumalan asioita kohtaan.
Pyhä Henki, paina sydämeeni merkki tulella, että etsisin läsnäoloasi.
Tahdon tuntea ja kokea sinut."
Nytkin katsojissa on sellaisia, -
jotka janoavat sydämessään Jumalan Henkeä.
Mutta joskus olosi on lannistunut.
Et pysty puskemaan etkä murtautumaan läpi.
Näyttää, etteivät asiat mene eteenpäin. Tämä on hetkesi.
Pyydä Jumalalta voimaa ja armoa rukoilla.
Tahdon rukoilla niiden puolesta, jotka kamppailevat.
Joilla on ongelmia perheessä tai avioliitossa.
Näen niitä, jotka kamppailevat anteeksiantamattomuuden kanssa.
Elämässäsi on ollut myrskyisää.
Olet kokenut pelkoa ja ahdistusta anteeksiantamattomuuden takia.
Pyhä Henki hoitaa sinua nyt rakkaudellaan ja anteeksiannollaan.
Tahdon rukoilla kaikkien tarvitsevien puolesta.
Isä, Jeesuksen nimessä rukoilen.
Kosketa jokaista, joka katsoo tätä nyt.
Rukoilen niiden puolesta, joilla on stressiä ja masennusta.
Joita vihollinen sitoo.
Rukoilen Jeesuksen nimessä sairauden ja taudin sitomien puolesta.
Murran vihollisen ja ahdistuksen vallan.
Herra, Jeesuksen Kristuksen nimessä päästän Jumalan omat vapaaksi.
Murran pimeyden kahleet, -
jotka ovat yrittäneet vaivata ja sitoa heitä.
Käsken kahleiden avautua Jeesuksen nimessä.
Herra, puhun myös niille, jotka kokevat anteeksiantamattomuutta.
Pyhä Henki, auta heitä antamaan anteeksi -
niin kuin Jeesus antoi anteeksi. Kiitos rakkaudestasi.
Näen, että jotkut teistä kamppailevat anteeksiantamattomuuden kanssa.
Herra parantaa kehosi, kun annat anteeksi.
Näen jonkun, jolla on hengitysvaikeuksia.
Se on aiheuttanut ahdistusta.
Jumala vapauttaa sinut, kun annat anteeksiannon virrata.
Hengityselimesi paranevat nyt.
Käsken keuhkojesi parantua Jeesuksen nimessä.
Herra, kiitos voitelustasi ja parantavasta voimastasi.
Käsken niveltulehduksen lähteä Jeesuksen nimessä.
Nivelkipu, lähde Jeesuksen nimessä.
Isä, kiitos voitelustasi Jumalan lasten yllä Jeesuksen ihanassa nimessä.
Aamen. Olet meille rakas. Nähdään ensi kerralla.
Jos katsot ohjelmaa tänään ja rakastat evankeliumia, -
jos tahdot nähdä Kristuksen sanoman leviävän kaikkiin kansoihin, -
jos tahdot Jumalan vapauttavan, pelastavan ja parantavan ihmisiä -
ja jos haluat nähdä Jeesuksen toimivan, -
kylvä tänään siemen, jotta voimme jatkaa tämän ohjelman tekemistä.
Fil. 4:17:ssä Paavali sanoi: "Ei niin, että haluaisin lahjaa, -
vaan minä haluan teidän hyväksenne karttuvaa hedelmää."
Hän puhui uhrista. Filippin seurakunta keräsi rahalahjan Paavalin työlle.
Paavali kertoi hyvin tarkkaan Fil. 4:ssä, -
miten tämä hedelmä karttui heidän hyväkseen -
heidän rahalahjojensa takia.
Tutki, mitä Raamattu sanoo lahjoituksista evankeliumin työssä.
Niitä on ollut koko seurakunnan ajan. Jeesuksella oli kumppaneita.
Paavalilla oli kumppaneita.
On tärkeä ymmärtää, että evankeliumia tulee tukea lahjoituksin.
Hetken kuluttua ruutuun tulee tukiteksti. Soita numeroon.
Auta TV7-kanavaa. Auta ohjelman tekemistä.
Kasvakaamme yhä vahvemmaksi. Jeesuksen nimessä.
Luotamme apuusi.
HERÄTYKSEN LÄPIMURTO Hermes Falcao Jr.:n kanssa.
TUOMME EVANKELIUMIN KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
Suomennos: Marianne Tenetz